b'\n_START_ARTICLE_\nIldibad\n_START_PARAGRAPH_\nIldibad, my\xc3\xb6s Ildibald tai Hildebad (kuollut 541), oli ostrogoottien kuningas 540\xe2\x80\x93541. H\xc3\xa4n oli visigootti ja sukua visigoottien valtakunnan kuninkaalle. Ildibad valittiin kuninkaaksi vuonna 540, kun Belisarius oli vanginnut edellisen kuninkaan Vitigesin. Ildibad hallitsi aluksi vain pient\xc3\xa4 maakaistaletta Pavian ja Veronan v\xc3\xa4lill\xc3\xa4, mutta valloitti sittemmin Trevison, Ligurian ja Venetsian. Ildibad ehti hallita vain vuoden, kunnes h\xc3\xa4nen oma palvelijansa murhasi h\xc3\xa4net er\xc3\xa4iss\xc3\xa4 juhlissa. Ildibadin kuoleman j\xc3\xa4lkeen kuninkaaksi valittiin Eraric.'